《宿田舍遇雨》
宋代·廖行之

奔走尘埃日几西，又从舟楫问津涯。
官身底事多羁束，世路由来足嶮巇。
甘雨也知苏{左禾右罢}稏，轻风祗管舞涟漪。
夕阳又傍田村宿，无限蜩螗噪晚颸。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。